郭璞

郭璞，字景純，晉何東郡聞喜縣人，係西晉建平太守郭瑗個仔。係東晉時期學者，又係文學家同埋訓詁學家，亦都係方術大師同《遊仙詩》嘅祖師爺。

生平 
佢經歷過永嘉之亂，東晉西晉兩代嘅分界，於是乎南遷至江南。戰亂之世，亦做過宣城同丹陽嘅參軍。

晉元帝時期，升職做著作佐郎、尚書郎，之後又做咗將軍王敦嘅參軍。

郭璞為人相當好酒好色，有時會好過份，過份到佢朋友桓彝鑊鑊搵親佢，都係見到佢同個女人喺度玩。佢朋友干寶仲勸過佢「此伐性之斧也」，但係郭璞唔在意咁講「吾所受有分。恆恐用之不盡。豈酒色之能害。」。

郭璞曾經同桓彝講過，千祈唔可以喺佢去緊廁所嗰陣推開佢度廁所門，如果唔係就「客主有殃」。點不知有次桓彝飲醉咗，真係走咗去郭璞屋企開咗度廁所門，仲見到郭璞「裸身被髮，銜刀設醊」，郭璞一見到桓彝就大驚咁講「此天命，不可逃也！」

後來到咗324年，王敦駐守荊州，仲打算謀反，謀反前叫咗郭璞嚟卜左支卦，卦象為不吉，王敦嬲到殺咗郭璞。王敦喺兩個月謀反失敗，怨憤而死。幾年後晉明帝幫郭璞喺南京玄武湖畔起咗個叫「郭公墩」嘅衣冠塚畀佢。

學術成就 
後世視為佢為學者。精通文學，作好多詩文。精通詁訓，為好多古書寫過注，例如「周易」、「山海經」、「穆天子傳」、「方言」、「楚辭」、「爾雅」都寫過。

其中嘅表表者，就係佢用咗18年時間去研究佢除咗易學方面有卓越成就，仲識好多道教方面嘅術數學理論，仲係兩晉時期好出名嘅方術師，曉卜筮同好多奇術。

相傳寫咗本葬書，係風水堪輿方面嘅名著，風水師視佢為祖師爺。王禕「青岩叢錄」有講「擇地以葬，其術本於晉郭璞」。

後代 
郭璞有個仔，個名叫郭驁，封為臨賀太守。

郭氏
晉朝人